Document ID: 32004D0592

KOMISJONI OTSUS,
23. juuli 2004,
millega muudetakse otsust 1999/659/EÜ, millega määratakse kindlaks Euroopa Põllumajanduse Arendus- ja Tagatisfondi tagatisrahastu eraldiste suunav jaotus liikmesriikide vahel maaelu arengumeetmeteks aastatel 2000-2006
(teatavaks tehtud numbri K(2004) 2837 all)
(Ainult hispaania-, taani-, saksa-, kreeka-, inglis-, prantsus-, itaalia-, hollandi-, portugali-, soome- ja rootsikeelne tekst on autentne)
(2004/592/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks, (1) eriti selle artikli 46 lõiget 2,
ning arvestades järgmist:
(1)
Otsusega 1999/659/EÜ (2) määras komisjon kindlaks liikmesriikidele aastail 2000-2006 maaelu arendamise meetmeteks ettenähtud esialgsed eraldised, mida osaliselt rahastab EAGGF tagatisrahastu.
(2)
Vastavalt määruse (EÜ) nr 1257/1999 artikli 46 lõikele 3 kohandatakse esialgseid eraldisi tegelike kulude ja korrigeeritud kuluprognooside alusel, mida liikmesriigid esitavad, võttes arvesse programmi eesmärke.
(3)
Vastavalt komisjoni 29. aprilli 2004. aasta määruse (EÜ) nr 817/2004 (millega sätestatakse üksikasjalikud rakenduseeskirjad nõukogu määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks (3) kohaldamiseks) artikli 57 lõikele 2 kohandab komisjon otsusega 1999/659/EÜ kehtestatud esialgseid eraldisi liikmesriigi kohta kahe kuu jooksul, mis järgnevad asjakohase finantsaasta eelarve vastuvõtmisele.
(4)
Esialgsete eraldiste kohandused peavad arvesse võtma liikmesriikide rahastamise realiseerimist aastatel 2000-2003 ja revideeritud ettearvestusi aastateks 2004, 2005 ja 2006, mis esitatakse 1. oktoobriks 2003.
(5)
Seetõttu tuleks otsust 1999/659/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 1999/659/EÜ lisa asendatakse käesoleva otsuse lisas äratoodud tekstiga.
Artikkel 2
Käesoleva otsuse adressaadid on Belgia, Taani, Saksamaa, Kreeka, Hispaania, Prantsusmaa, Iirimaa, Itaalia, Luksemburg, Holland, Austria, Portugal, Soome, Rootsi ja Ühendkuningriik.
Brüssel, 23. juuli 2004

Labels: 2
19
6
18
15